**Ministru kabineta sēdes protokollēmuma projekta**

**“Par Ministru kabineta 2015.gada 27.augusta sēdes protokollēmuma (prot.Nr.42 3§)**

**„Informatīvais ziņojums "Par priekšlikumiem valsts budžeta ieņēmumiem un izdevumiem 2016.gadam un ietvaram 2016.–2018.gadam"” 6.1.apakšpunktā atbalstītā finansējuma piešķiršanas mērķa precizēšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts meža dienesta likuma 2.pants,konceptuālais ziņojums “Par pašreizējo situāciju meža ugunsdzēsībā Valsts meža dienestā un priekšlikumi situācijas risināšanai" (01.09.2015. MK sēdes prot. Nr.44, 37.§.) un Ministru kabineta 2015.gada 27. augusta ārkārtas sēdes protokola Nr.42 3.§ “Informatīvais ziņojums “Par priekšlikumiem valsts budžeta ieņēmumiem un izdevumiem 2016.gadam un ietvaram 2016.–2018.gadam”” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot Ministru kabineta 2015.gada 27. augusta ārkārtas sēdē nolemto (prot. Nr.42 3.§ 6.1.apakšpunkts) saistībā ar informatīvo ziņojumu “Par priekšlikumiem valsts budžeta ieņēmumiem un izdevumiem 2016.gadam un ietvaram 2016.–2018.gadam””, Valsts meža dienestam (turpmāk – VMD) 2016. un 2017. gadam tika piešķirts valsts budžeta finansējums pamatlīdzekļu, tostarp specializēto ugunsdzēsības autocisternu, iegādei. Konceptuālajā ziņojumā "Par pašreizējo situāciju meža ugunsdzēsībā Valsts meža dienestā un priekšlikumi situācijas risināšanai" (01.09.2015. MK sēdes prot.Nr.44 37. §) (turpmāk – Ziņojums) atspoguļotas problēmas un pamatots nepieciešamais papildu valsts budžeta finansējums, tostarp specializētajam meža ugunsdzēsības autotransportam. Lai pildītu meža ugunsdzēsības funkciju, saskaņā ar Ziņojumu bija paredzēts iegādāties jaunas specializētās ugunsdzēsības autocisternas novecojušās smagās ugunsdzēsības tehnikas nomaiņai, kā arī uzsākt pakāpenisku vieglo kravas apvidus automobiļu nomaiņu (tie ir speciāli aprīkoti ar ūdens tvertni un sūkni meža ugunsdzēsības profilaktiskās uzraudzības un operatīvās ugunsgrēku ierobežošanas vajadzībām, un tos ikdienā izmanto ar meža ugunsdzēsību saistītie VMD darbinieki). Pieprasītā papildu finansējuma piešķiršana ir atbalstīta nepilnā apmērā (27.08.2015. MK ārkārtas sēdes prot. Nr.42 3.§ 6.1. apakšpunkts), turklāt pieprasītais finansējums specializēto vieglo kravas apvidus ugunsdzēsības automobiļu plānotajai iegādei netika paredzēts vispār. Piešķirtais finansējums VMD ļauj iegādāties nelielu skaitu specializēto ugunsdzēsības autocisternu, un tas nozīmē, ka teritorijās, kurās autocisternas netiks atjaunotas, operatīva nokļūšana līdz ugunsgrēka vietai un ātrāka dzēšanas uzsākšana būs jānodrošina ar specializētajiem vieglajiem kravas apvidus ugunsdzēsības automobiļiem. Patlaban šie vieglie kravas automobiļi, ņemot vērā smagos un specifiskos darba apstākļus, strauji nolietojas un daļa no tiem ir kritiskā stāvoklī. Lai nodrošinātu atbildīgu meža ugunsdzēsības funkcijas izpildi un turpinātu virzību uz Ziņojumā norādīto problēmu risinājuma mērķi – samazināt izdegušo meža platību, novēršot draudus cilvēku drošībai, veselībai un saimniecībai, Zemkopības ministrija ir sagatavojusi Ministru kabineta sēdes protokollēmuma projektu “Par Ministru kabineta 2015.gada 27.augusta sēdes protokollēmuma (prot.Nr.42 3.§) „Informatīvais ziņojums "Par priekšlikumiem valsts budžeta ieņēmumiem un izdevumiem 2016.gadam un ietvaram 2016.–2018.gadam"” 6.1.apakšpunktā atbalstītā finansējuma piešķiršanas mērķa precizēšanu”, nosakot, ka 6.1. apakšpunktā tiek atbalstīta papildu finansējuma piešķiršana Zemkopības ministrijai apakšprogrammā 24.01.00. "Meža resursu valsts uzraudzība" 2016.gadam 292 347 *euro* apmērā un 2017.gadam 807 653 *euro* apmērā neatliekamam pasākumam – specializētā meža ugunsdzēsības autotransporta un degvielas iegādei. Tādējādi piešķirtais finansējums tiktu izmantots lietderīgāk, novirzot to specializētā meža ugunsdzēsības autotransporta un degvielas iegādei. |
| 3. | Projekta izstrādē iesaistītās institūcijas | Valsts meža dienests |
| 4. | Cita informācija | Nav |

Anotācijas II, III, IV, V, VI un VII sadaļa – protokollēmuma projekts šo jomu neskar.

Zemkopības ministrs J.Dūklavs

25.04.2016. 10:58

495

L.Āboliņa

67027285; lasma.abolina@zm.gov.lv